b'\n_START_ARTICLE_\nGfK Entertainment Charts\n_START_PARAGRAPH_\nGfK Entertainment Charts er de officielle musikhitlister i Tyskland og samles og udgiver af GfK Entertainment GmbH (tidligere Media Control GmbH og Media Control GfK International GmbH), p\xc3\xa5 vegne af Bundesverband Musikindustrie. GfK Entertainment er bagm\xc3\xa6ndene bag de ugentlige Top 100 single- og albumhitlister, s\xc3\xa5vel som andre hitlisteformater som kompilationer, jazz, klassisk musik, schlager, hip hop, dance, comedy og musikvideoer. Efter et s\xc3\xb8gsm\xc3\xa5l i marts 2014 fra Media Control AG, skulle Media Control\xc2\xae GfK International skifte deres navn. Top-100 singler er den tyske pendant til Track Top-40._NEWLINE_Officielle hitlister i Tyskland bliver pr\xc3\xa6senteret af forskellige firmaer, der udgiver listerne p\xc3\xa5 ugentlig basis, online eller i tv. Eksempelvis kan n\xc3\xa6vnes VIVA, der blev grundlagt i 1993, eller MusicLoad og MIX , der begge l\xc3\xa6gger n\xc3\xa6sten alle hitlisterne online hver uge. Alle hitlister pr\xc3\xa6senteres af en hjemmeside kaldet Charts.de, der er eget af Media Control GfK International.'